ຄະນະຕຸລາການ ໃນນິວຢ໊ອກ ພົບເຫັນວ່າ ທ້າວ Hamza ມີຄວາມຜິດ (ວີດີໂອ)
ນັກສອນສາສະໜາອິສລາມ Abu Hamza ປະເຊີນກັບ ໂທດຕິດຄຸກ ຕະຫຼອດຊີວິດ ໃນຂໍ້ຫາພົວພັນກັບ ການລັກພາຕົວ ແລະສັງຫານ ນັກທ່ອງທ່ຽວຕາເວັນຕົກ ຢູ່ເຢເມນ.
ຄະນະຕຸລາການ ໃນນະຄອນນິວຢ໊ອກ ໄດ້ພົບເຫັນວ່າ ນັກສອນ ສາສະໜາອິສລາມທີ່ມີສຳນັກງານຢູ່ນະຄອນລອນດອນ ມີຄວາມ ຜິດ ໃນຂໍ້ຫາລັກພາຕົວແລະກໍ່ການຮ້າຍ ນັກສອນສາສະໜາອິສລາມ ທີ່ມີຊື່ວ່າ Abu Hamza ປະເຊີນກັບ ໂທດຕິດຄຸກຕະຫຼອດ ຊີວິດ ໃນຂໍ້ຫາພົວພັນກັບການລັກພາຕົວ ແລະສັງຫານພວກນັກທ່ອງທ່ຽວຕາເວັນຕົກໃນເຢເມນ ພະຍາຍາມ ຕັ້ງຄ້າຍພວກກໍ່ການຮ້າຍ ໃນລັດ Oregon ທາງພາກຕາເວັນຕົກ ຂອງສະຫະລັດ ແລະໃນການສົ່ງລູກນ້ອງໄປຍັງອັຟການີສຖານ ເພື່ອຝຶກແອບກັບກຸ່ມຕາລິບັນ ທ້າວ Hamza ໄດ້ຖືກສົ່ງຕົວໃຫ້ສະຫະລັດ ຈາກລອນດອນ ບ່ອນທີ່ລາວໄດ້ສອນສາ ສະໜາ ແລະເປັນທີ່ຮູ້ກັນຢ່າງກວ້າງຂວາງ ກ່ຽວກັບການເທດສະໜາ ຕໍ່ຕ້ານພວກຕາ ເວັນຕົກນັ້ນ ທ້າວ Hamza ໄດ້ຕາບອດຂ້າງນຶ່ງແລະແຂນຂາດທັງສອງຂ້າງ ໃນອັນທີ່ລາວເວົ້າວ່າເປັນອຸປະຕິເຫດໃນປາກີສຖານ ລາວໄດ້ປະຕິເສດ ຕໍ່ຂໍ້ຫາກໍ່ການຮ້າຍ ພວກທະນາຍຄວາມຂອງລາວ ໄດ້ຮ້ອງຂໍຕໍ່ ຄະນະຕຸລາການວ່າ ບໍ່ຄວນຈະໃຫ້ຄວາມຮູ້ສຶກ ມາບົດກັງການຕັດສິນຄັ້ງນີ້ ພວກໄອຍະການລັດຖະບານສະຫະລັດ ກ່າວວ່າ ທ້າວ Hamza ໄດ້ກ່າວຄຳເທັດ ແລະ ຄະນະຕຸລາການບໍ່ຄວນທີ່ຈະຖືກຫຼອກ ດ້ວຍການໃຫ້ການ ແບບສະງົບງຽບ ແລະມີເຫດຜົນ